Mladen Ivanić habita desde li annu 1971 in Banja Luka e il studiat economie ta. In li annu 1981 il fat su diploma de economie in li universitá de Banja Luka. In li annu 1988 il fat li gradu de doctor de economie in li universitá de Beograd (Serbia). Il continuat su studies in Mannheim (Germania) e Glasgow (Reyatu Unit). Desde li 1985 il doce political economie in li universitá de Banja Luka e in li annu 1998 il devenit professor del universitá de Banja Luka. Ivanić anc docet political economie in li universitás de Sarajevo (de 1990 til 1992) e Ost-Sarajevo (de 1992 til 1998). In li annu 1999 il comensat su political cariera con li fundation del Partise del Democratic Progresse.